雲佩斯

雲佩斯係荷蘭足球員，踢前鋒。

佢響飛燕諾出身，出名係壞孩子，但入球率好高，以荷蘭甲組足球聯賽2003-04年球季為例，佢響飛燕諾28場聯賽當中，就入咗9球。2004年阿仙奴喺飛燕諾買入重係壞孩子嘅佢。當時佢重被扯入一單強姦案，但佢喺呢次轉會之後性格大變，家下品性隨和，而且入球效率高，係阿仙奴嘅正選前鋒之一。雲佩斯係球壇出名燥底嘅球員，曾經同唔少球員有爭執，但後來已經收火。2012年8月雲佩斯轉投曼聯，2015年轉投土耳其費倫巴治，2018年重返飛燕諾，2019年掛靴。

之不過佢無論響球會定抑或國家隊，佢暫時都未攞到咩代表性獎項。好似佢響國家隊，2006年FIFA世界盃同兩年之後嘅2008年歐洲國家盃，佢都只係打咗第二圈。之後2010年FIFA世界盃國家隊雖然最後奪得亞軍，而雲佩斯亦喺其中一場小組賽有波入，但其餘比賽表現麻麻。雲佩斯2017年退出國家隊。

雲佩斯本身可以打中前場幾個位置，包括咗前鋒、左翼、右翼等等，盤扭本事之餘，速度亦都好高。不過佢太依賴左腳，即使打右面佢都係用左腳射波，所以佢亦都射過一啲難度好高嘅入波。但後來雲佩斯亦都開始用右腳射波，有時重會有波入。

Robin van Persie - 曼联官方网站
 FIFA.com - FIFA Player Statistics: Robin VAN PERSIE
 ..:: National Football Teams ::.. Player - Robin van Persie
 Robin van Persie | Football Stats

荷蘭足球員
阿仙奴球員
飛燕諾球員
曼聯球員